CELEX: 62015CN0297
Language: ro
Date: 2015-06-18 00:00:00
Title: Cauza C-297/15: Cerere de decizie preliminară introdusă de Sø- og Handelsretten (Danemarca) la 18 iunie 2015 – Ferring Lægemidler A/S care acţionează în numele Ferring B. V./Orifarm A/S

7.9.2015   
            
            
               RO
            
            
               Jurnalul Oficial al Uniunii Europene
            
            
               C 294/34
            
         Cerere de decizie preliminară introdusă de Sø- og Handelsretten (Danemarca) la 18 iunie 2015 – Ferring Lægemidler A/S care acţionează în numele Ferring B. V./Orifarm A/S
   (Cauza C-297/15)
   (2015/C 294/42)
   Limba de procedură: daneza
   
      Instanța de trimitere
   
   Sø- og Handelsretten
   
      Părțile din procedura principală
   
   
      Reclamantă: Ferring Lægemidler A/S care acţionează în numele Ferring B. V.
   
      Pârâtă: Orifarm A/S
   
      Întrebările preliminare
   
   
               1)
            
            
               Articolul 7 alineatul (2) din Directiva 2008/95/CE (1) a Parlamentului European şi a Consiliului din 22 octombrie 2008 de apropiere a legislațiilor statelor membre cu privire la mărci şi jurisprudenţa aferentă trebuie interpretate în sensul că titularul unei mărci se poate opune în mod legal comercializării în continuare a unui medicament de către un importator paralel, atunci când importatorul a reambalat medicamentul într-un ambalaj exterior nou şi a reamplasat marca în situaţia în care titularul mărcii a comercializat medicamentul în pachete cu acelaşi volum şi aceleaşi dimensiuni în toate ţările SEE în care se vinde medicamentul?
            
         
               2)
            
            
               Răspunsul la prima întrebare este diferit dacă titularul mărcii a comercializat medicamentul atât în ţara de export, cât şi în ţara de import în pachete având două dimensiuni diferite (pachete cu 10 bucăţi şi pachete cu o bucată), iar importatorul a achiziţionat pachete cu 10 bucăţi din ţara de export şi le-a reambalat în pachete cu o bucată, pe care marca a fost reamplasată înainte ca produsele să fie comercializate în ţara de import?
            
         
      (1)  – JO L 299, p. 25.